באס ואן פראסן

באס ואן פראסן (בהולנדית: Bas van Fraassen; 5 באפריל 1941) הוא פילוסוף אמריקאי-הולנדי של המדע. מחשובי הפילוסופים של המדע החיים כיום.

ביוגרפיה 
ואן פראסן נולד בחוס, הולנד, ובגיל 15 היגר עם משפחתו לאדמונטון באלברטה, קנדה.

קריירה 
בספרו התמונה המדעית (1980) ובספריו העוקבים פיתח גרסה מקורית של אמפיריציזם, הקרויה אמפיריציזם קונסטרוקטיבי. האמפיריציזם הקונסטרוקטיבי נחשב לתפישה המובילה של אמפיריציזם בימינו, ולמעשה ליחידה שעדיין בת-קיימא. בנוסף, האמפיריציזם הקונסטרוקטיבי נחשב לתפישה המובילה המתנגדת לריאליזם מדעי.

על פי האמפיריציזם הקונסטרוקטיבי, קיים עולם בנפרד מהתודעה האנושית, ויש להבין הגדים מדעיים המתייחסים לישים בלתי ניתנים לצפייה בעין אנושית, כגון "אלקטרונים", כפשוטם (לא כקיצורים של הגדים על ישים הניתנים לצפייה, כפי שסברו, למשל, האמפיריציסטים הלוגיים). אף על פי כן, המדע אינו נותן לנו ראיות מספיקות להאמין בקיומם של ישים בלתי ניתנים לצפייה, ומטרת המדע אינה אמת, אלא נאותות אמפירית, שהיא התאמה בין התאוריה לבין התופעות הניתנות לצפייה. 

תרם גם לפילוסופיה של תורת הקוונטים ולאפיסטמולוגיה.

קישורים חיצוניים
 תקציר הספר The Empirical Stance משנת 2002
 רשימת ספרים שכתב

ערכים שבהם תבנית בריטניקה אינה מתאימה
פילוסופים אמריקאים
פילוסופים של המאה ה-20
פילוסופים של המדע
הוויכוח על ריאליזם מדעי
בוגרי אוניברסיטת פיטסבורג
בוגרי אוניברסיטת אלברטה
סגל אוניברסיטת פרינסטון
סגל אוניברסיטת דרום קליפורניה
סגל אוניברסיטת טורונטו
סגל אוניברסיטת ייל
אמריקאים שנולדו ב-1941